**ΠΡΟΚΗΡΥΞΗ: Διαγωνισμός παιδικής ζωγραφικής**

**«ΑΥΤΟ ΕΙΝΑΙ ΤΟ ΜΕΞΙΚΟ ΜΟΥ» 2022**

Το Ινστιτούτο των Μεξικανών στο Εξωτερικό (ΙΜΕ) προσκαλεί παιδιά μεταξύ 6 και 14 ετών, να συμμετάσχουν στον 26ο Διαγωνισμό παιδικής ζωγραφικής «ΑΥΤΟ ΕΙΝΑΙ ΤΟ ΜΕΞΙΚΟ ΜΟΥ» 2022, με φετινό θέμα την **Βιοποικιλότητα του Μεξικού**.

Βιοποικιλότητα ή βιολογική ποικιλότητα είναι η ποικιλία της ζωής. Περιλαμβάνει τα διαφορετικά ειδών φυτών, ζώων, μυκήτων και μικροοργανισμών που ζουν σε έναν συγκεκριμένο χώρο, στα οικοσυστήματα στα οποία ανήκουν αυτά τα είδη και στα τοπία ή περιοχές όπου βρίσκονται. Περιλαμβάνει επίσης τις οικολογικές και εξελικτικές διαδικασίες που συμβαίνουν σε επίπεδο γονιδίων, ειδών, οικοσυστημάτων και τοπίων. Το Μεξικό είναι μία από τις 17 χώρες με ιδιαίτερα σημαντική βιοποικιλότητα, που διαθέτουν τη μεγαλύτερη ποικιλία ζώων και φυτών, σχεδόν το 70% των παγκόσμια ποικιλότητα ειδών (λαμβάνοντας υπόψη τις πιο γνωστές ομάδες: αμφίβια, ερπετά, πτηνά και θηλαστικά, καθώς και βλάστηση).

Καλούνται παιδιά από όλο τον κόσμο να αναδείξουν την φαντασία και τις καλλιτεχνικές τους δεξιότητες ζωγραφίζοντας σχετικά με την βιοποικιλότητα, τα οικοσυστήματα, τα διαφορετικά είδη και την πολιτιστική και φυσική ποικιλότητα του αγαπημένου μας Μεξικού.

**Όροι συμμετοχής**

Οι ζωγραφιές θα πρέπει:

* να πραγματοποιηθούν σε χαρτόνι με διαστάσεις Α3 (29,7 x 42 εκατοστά), με πινέλα, μολύβια, ακριλικά, ακουαρέλες, παστέλ ή οποιοδήποτε άλλο υλικό τις επιλογής σας (εκτός από ψηφιακά μέσα),
* να περιέχουν υπογραφή και ημερομηνία,
* να υποβληθούν **μέχρι την Δευτέρα 1η Αυγούστου 2022**, σε μορφή JPG ή PNG στην παρακάτω ιστοσελίδα, όπου και θα πρέπει να συμπληρωθούν τα στοιχεία του διαγωνιζόμενου, στα ισπανικά ή αγγλικά: <https://forms.ime.red/este-es-mi-mexico-2022/>

Στον διαγωνισμό συμμετέχουν κάθε χρόνο χιλιάδες παιδιά από όλο τον κόσμο, βοηθήστε μας να αναδείξουμε τα ταλαντούχα παιδιά και από την Ελλάδα!

**Βραβεία**

Θα επιλεγούν οι 12 καλύτερες ζωγραφιές και 28 τιμητικές διακρίσεις, οι οποίες και θα αποτελέσουν μια περιοδεύουσα έκθεση που θα ξεκινήσει από την Πόλη του Μεξικού και στη συνέχεια θα παρουσιαστεί και σε άλλες χώρες. Επίσης, κάποιες από αυτές τις 40 ζωγραφιές θα συμπεριληφθούν στο επίσημο ημερολόγιο 2023 του ΙΜΕ.

Μια κριτική επιτροπή στο Μεξικό θα διαλέξει τις 12 καλύτερες ζωγραφιές από όλο τον κόσμο, λαμβάνοντας υπόψιν τρεις ηλικιακές κατηγορίες (6 με 8, 9 με 11 και 12 με 14 ετών).

Η κριτική επιτροπή θα αποτελείται από έναν αντιπρόσωπο του ΙΜΕ, έναν αντιπρόσωπο του Υπουργείου Πολιτισμού του Μεξικού, έναν ή μια διακεκριμένο/η ανάδοχο του Διαγωνισμού και ενός παιδιού της 6ης δημοτικού, του οποίου ο γονιός εργάζεται στο Υπουργείο Εξωτερικών του Μεξικού.

Στην συνέχεια (από τις 22 ως τις 26 Αυγούστου στις 6.00 μ.μ. ώρα Πόλης του Μεξικού), το ΙΜΕ θα ανεβάσει στην σελίδα του στο facebook (@IMEsremx) περισσότερες ζωγραφιές, όπου το κοινό θα ψηφίσει τα 28 αγαπημένα του ανάμεσα στις συμμετοχές όλων των χωρών.

Τα αποτελέσματα θα δημοσιευθούν στην σελίδα του ΙΜΕ στο facebook (@IMEsremx), στις αρχές Σεπτεμβρίου 2022.

**Θα αποκλειστούν** οι αντιγραμμένες ζωγραφιές, εκείνες στις οποίες έχουν παρέμβει ενήλικες ή έχουν φτιαχτεί με ψηφιακά μέσα, **όσες δεν σέβονται όλους τους όρους συμμετοχής**, και εκείνες που δεν είναι σχετικές με το φετινό θέμα.

Με την συμμετοχή στον διαγωνισμό, **οι ζωγραφιές δεν επιστρέφονται** και εκχωρούνται τα δικαιώματα τους, ώστε να χρησιμοποιηθούν από το ΙΜΕ σε εκθέσεις και δημοσιεύσεις για προωθητικούς σκοπούς.

Μπορείτε να βρείτε πληροφορίες για την πολιτική απορρήτουτου Διαγωνισμού, στα ισπανικά, στις ακόλουθες ιστοσελίδες:

<http://ime.gob.mx/esteesmimexico/aviso_de_privacidad_cdi_2020.pdf>

<https://sre.gob.mx/avisos-de-privacidad-convocativas>

Οποιοδήποτε περαιτέρω ζήτημα προκύψει, θα επιλυθεί από τον Διευθυντή του ΙΜΕ. Για περισσότερες πληροφορίες, επισκεφθείτε τον ιστότοπο: <http://www.gob.mx/ime>